Institut Geogràfic Nacional d'Espanya

L'Institut Geogràfic Nacional d'Espanya és una entitat pública, depenent del Ministeri de Foment d'Espanya, adscrit a la Secretaria General de Relacions Institucionals i Coordinació i a càrrec d'un Director General que és alhora President del Centre Nacional d'Informació Geogràfica. Funcions L'observació astronòmica i la participació en projectes nacionals i internacionals d'investigació astronòmica. L'observació, càlcul i manteniment de les xarxes geodèsiques, xarxes d'anivellament i xarxa de mareògrafs. La formació i actualització de les sèries cartogràfiques del Mapa Topogràfic Nacional a escales 1/25.000 i 1/50.000; i producció de les altres cartografia bàsica, tant digital com analògica, i derivada, així com la gestió dels laboratoris i tallers cartogràfics per al compliment dels programes propis i de col·laboració en la realització dels d'altres unitats del ministeri. La investigació, desenvolupament i aplicació de sistemes de Teledetecció i tractament d'imatges. La producció, manteniment i explotació de la Infraestructura de Dades Espacials d'Espanya (IDEE), en col·laboració amb la comunitat d'organismes productors de cartografia a Espanya. La realització i actualització de l'Atles Nacional d'Espanya i de la cartografia temàtica corresponent als plans cartogràfics i als programes d'actuació específica de l'Administració General de l'Estat. L'estudi i la investigació geofísica, inclòs el control i anàlisi del camp magnètic terrestre. L'estudi de la sismicitat en general, i dels moviments sísmics i l'activitat volcànica en particular a Espanya, comunicant els resultats dels seus treballs i els riscos associats a les esmentades activitats. Història L'Institut Geogràfic Nacional d'Espanya va ser creat el 1870 dependent del Ministeri de Foment i els treballs del qual se centraven en la cartografia, les triangulacions geodèsiques i els pesos i mesurades. El 1900 va passar a dependre del Ministeri d'Instrucció Pública, integrant-se l'astronomia dins de les competències de l'Institut en incorporar-se el Reial Observatori de Madrid el 1904. En finalitzar la Guerra Civil Espanyola el 1939, com altres serveis considerats estratègics, va passar a dependre directament de la Presidència del Govern, fins que el 1987 tornà a dependre del Ministeri d'Obres Públiques; al mateix moment es crea el Centre Nacional d'Informació Geogràfica. Entre 1939 i 1977 la seva denominació fou Institut Geogràfic i Cadastral. Va mantenir fins al 1991 les competències en matèria de metrologia, que aquell any van passar a l'Institut Nacional de Metrologia d'Espanya. L'actual estructura i funcions són, bàsicament, fruit de les remodelacions de l'any 1995. Directors generals Carlos Ibáñez e Ibáñez de Ibero (1870-1890) Severo Gómez Núñez (1917, 1921-1922) Rodolfo Núñez de las Cuevas (1974–1980) Julio Morencos Tevar (1980–1983) Emilio Murcia Navarro (1983–1984) Ángel Arévalo Barroso (1985–1994) José Teófilo Serrano Beltrán (1994–1995) Ricardo Díaz Zoido (1995–1996) José Antonio Canas Torres (1996–2002) Alberto Sereno Álvarez (2002-2012) Amador Elena Córdoba (2012-2018) Lorenzo García Asensio (2018-) Referències Enllaços externs Lloc web oficial Geoportal de la Infraestructura de Dades Espacials a Espanya Atles Nacional d'Espanya Visualitzador geogràfic SIGNA